《闻西使到关》
宋代·刘敞

遥闻西域使，来献大明宫。故事三苗比，官仪敌国同。

赐书深慰藉，锡命极优崇。含垢应王度，怀柔尚古风。

苍生向来急，殊俗此时通。冠盖长城北，边关绝幕东。

春秋大一统，吏事责三公。何有长沙客，题诗恸哭中。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。